Kim Chen In Fidel va Raul Kastroni “koreys xalqining yaqin do‘stlari” deb atadi

Shimoliy Koreya rahbari Kim Chen In Pxenyanda Kuba Respublikasi Davlat Kengashi raisining birinchi o‘rinbosari Migel Dias-Kanel Bermudes boshchiligidagi delegatsiyani qabul qildi. Bu haqda “RIA Novosti” xabar berdi.

KXDR va Kuba o‘rtasidagi do‘stlik va hamkorlik kelgusida yanada mustahkamlanishiga umid bildirgan Kim Chen In “koreys xalqining yaqin do‘stlari” bo‘lgan Fidel va Raul Kastroga o‘zining samimiy tilaklarini yetkazishni so‘ragan.
Kuba delegatsiyasi ikki mamlakat o‘rtasidagi diplomatik munosabatlar o‘rnatilganiga 55 yil to‘lishi munosabati bilan Shimoliy Koreyada bo‘lib turibdi.